№3 «Өрімтал» бөбекжай - балабақшасы

**«Мен қазақпын, мен айтатын ән қазақ»**

(патриоттық әндер байқауы)

Музыка жетекшісі: Ахметова Роза

**«Мен қазақпын, мен айтатын ән қазақ»**

(патриоттық әндер байқауы)

**Мақсаты:**Балаларды өз елін, ұлтын, ана тілін сүюге баулу.Қазақ композиторларының әндерін нақышына келтіріп, әуенін,ырғағын көркемдеп жеткізуге баулу. Отан туралы әндер үйрету арқылы балаларды елжандылыққа, өз елінің патриоты болуға баулу.

Армысыздар,құрметті көрермен қауым,педагогтар және бүлдіршіндер.Тәуелсіздік мерекесіне арналған **«Мен қазақпын,мен айтатын ән қазақ»** атты патриоттық ән байқауымызды ашу үшін құттықтау сөз кезегін балабақша меңгерушісі Қарымсақова Рабиға Көптілеуқызына беріледі.

(Қазақстан Республикасының Әнұраны орындалады.)

 Көп сөйлеп жөн-жобадан аспайық біз,

 Ән шырқап,би билеуден қашпайық біз.

 Ал енді сіздер рұқсат етсеңіздер

 Сонымен кешімізді бастайық біз!

-Ендеше,құрметті көрермендер! **«Мен қазақпын,мен айтатын ән қазақ»** атты патриоттық ән байқауына қош келдіңіздер .Сәттілік тілей отырып,жас өнерпаздарымызды қолдап,қошеметтеп отырайық ағайын! Біз патриоттық әндер байқауына қатысатын бүлдіршіндердің өнерлерлерін тамашалайық!

Байқауды бастамас бұрын әділқазылар алқасымен таныс болыңыздар:

Әдіскер – Нарымбетова Шакризат

Хореограф – Дарибаева Мереке

 **Жүргізуші:** Отан – әр адамның жүрегіне жылы тиер қасиетті сөз.Адам жүрексіз өмір сүре алмайтындай Отансызда өмір сүре алмайды .Отанымыз-Қазақстан! Бүгінгі Қазақстан дүние жүзіндегі көптеген мемлекеттер таныған ел. Оның өз Елтаңбасы, Туы, Әнұраны бар. Еліміз егемендігін 1991 жылы 16 желтоқсанда алды. Патриоттық әндер үгіт-насихаттың ықпалын арттырып, балалардың жігерін жани түседі.

 Талай ғасыр бабалардың арманы,

 Арманды бүгінгі ұрпақ жалғады.

 Егемендік белгісі боп көк туың,

 Аспаныңда қыран бүркіт самғады.

Ересек **«Ертөстік»** тобының тәрбиеленушісі **Әділ Раяна «Қазақстан бақытты»** әнімен сахна төріне шақырамыз. Қошеметпен қарсы алыңыздар!

 Тәуелсіздік елімде

 Бақыт құсы самғап ұшты көгімде

 Қазақ деген ғажап халық қашаннан,

 Көк бөрінің ұрпағымыз тегінде!

Ересек «**Ертөстік**» тобының тәрбиеленушісі **Серғали Жібек «Біздің Отан**» әні,қошеметпен қарсы алайық!

 Кең байтақ өз жетпейсің елім менің,

 Таулы орман,жасыл жайлау көлім менің.

 Бүгінде бар әлемге даңқың жетті

 Тәуелсіз Қазақстан елім менің!

Ересек **«Ертөстік»** тобының тәрбиеленушісі **Кеңес Аманды** шақырамыз, **«Отан туған еліміз**»әні.Қошеметтеп отырайық,қошемет!

 Қазақта жоқ бір ауыз ән салмаған,

 Қай қазақта әншісін қарсы алмаған.

 **Жансаядай** баламыз ән шырқаса,

 Жан бар ма екен қызығып,тамсанбаған!

Сахнаға **«Ертөстік»** тобының тәрбиеленушісі **Болысбек Айару**, **«Егемен елім»** әнімен. Қошеметтеп отырайық,қошемет!

 Армысың,атақоңыс,атамекен!

 Киелі қасиетті туған өлкем.

 Саған деген сезімім сағынышым

 Ән болып төгіледі жүрегіммен!

Ортаңғы **«Тайбурыл»** тобының тәрбиеленушісі **Ілияс Айлана**, **«Біз өмірдің гүліміз»** әні. Қарсы алыңыздар!

 Сен неткен Отан-Анам,ғажап едің!

 Әспеттеп көркемтілмен жазар едім.

 Болашақ ұрпағының бақыты үшін

 Жайнай бер,Ұлы Отан-Қазақ елім!

Ересек **«Ертөстік»** тобының тәрбиеленушісі **Аралбек Дария**, **«Тәуелсіз елдің ұланы»** әнімен,қарсы алайық.

 Айдын шалқар көлім бар,

 Ну орманды жерім бар!

 Күннен күнге көркейген

 Менің байтақ елім бар!

Ересек **«Ертөстік»** тобының тәрбиеленушісі **Ғали Раяна**, **«Туған жер»** әнімен,қарсы алайық.

 Көк аспанда тулардың,

 Желбірейтін күні бұл.

 Құндақтағы сәбидің

 Қазақ болған күні бұл!

 Жұпар шашқан гүлімнің

 Жаңа ашылған күні бұл!

Сахнаға **«Ертөстік»** тобының тәрбиеленушісі **Кешубай Нұрдастанды** шақырамыз, **«Отанның біз ертеңі»** әнімен. Қошеметтеп отырайық,қошемет!

 Қазақ елім!

 Туды жастық дәуірің.

 Алғандайсың жұлдызыңның жарығын

 Тәуелсіздік құтты болсын,қымбаттым,

 Туған күнің құтты болсын,алыбым!

Жеңімпаздарды құттықтау.

Осымен бүгінгі **«Мен қазақпын,мен айтатын ән қазақ»** патриоттық ән байқауы өз мәресіне жетті.Тамашалағандарыңызға көп рахмет! Келесі кездескенше, сау-саламатта болайық!

Хор: **«Қазақстан бақытты»** әні.